Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas 2018. gada 17. oktobra Deleģētās regulas (ES) 2019/33

(2020/C 44/06)

Šis paziņojums publicēts saskaņā ar Komisijas 2018. gada 17. oktobra Deleģētās regulas (ES) Nr. 2019/33 (1)

PAZIŅOJUMS PAR STANDARTA GROZĪJUMA APSTIPRINĀŠANU

“Coteaux de l’Aubance”

PDO-FR-A0149-AM02

Paziņojuma datums: 2019. gada 12. novembris.

APSTIPRINĀTĀ GROZĪJUMA APRAKSTS UN PAMATOJUMS

1. Ģeogrāfiskais apgabals

Ģeogrāfiskais apgabals ir izteikts šādā redakcijā: “Visi ražošanas posmi notiek ģeogrāfiskajā apgabalā, kas aptver šādu Maine-et-Loire departamenta pašvaldību teritoriju, pamatojoties uz 2018. gada oficiālo ģeogrāfisko kodu: Brissac Loire Aubance (agrākās deleģēto pašvaldību Brissac-Quincé, Saint-Saturnin-sur-Loire un Vauchrétien teritorijas), Denée, Les Garennes sur Loire (agrākās deleģēto pašvaldību Juigné-sur-Loire un Saint-Jean-des-Mauvrets teritorijas), Mozé-sur-Louet, Mûrs-Erigné, Saint-Melaine-sur-Aubance un Soulaines-sur-Aubance.

Kartogrāfijas dokumenti, kuros attēlots ģeogrāfiskais apgabals, ir pieejami Valsts Izcelsmes un kvalitātes institūta [Institut national de l’origine et de la qualité (INAO)] tīmekļvietnē.”

Redakcionāls grozījums – jaunajā administratīvi teritoriālo vienību sarakstā ir ņemta vērā teritoriju apvienošana un citas izmaiņas administratīvajā iedalījumā, kuras notikušas laikā pēc specifikācijas apstiprināšanas. Lai palielinātu juridisko noteiktību, šim sarakstam ir atsauce uz oficiālā ģeogrāfiskā koda spēkā esošo redakciju, ko katru gadu publicē INSEE. Ģeogrāfiskā apgabala teritorija [ar tās perimetru] nav grozīta.

Visbeidzot, ir pievienota norāde par kartogrāfisko dokumentu, kas raksturo ģeogrāfisko apgabalu, pieejamību INAO tīmekļa vietnē, lai uzlabotu sabiedrības informētību.

Tādēļ vienotais dokuments attiecībā uz ģeogrāfisko apgabalu ir grozīts 6. punktā.

2. Tiešās apkaimes apgabals

Pašvaldību sarakstu 1. nodaļas IV iedaļas 3. punktā aizstāj ar šādu:

“Aubigné-sur-Layon, Beaulieu-sur-Layon, Bellevigne-en-Layon (agrākās deleģēto pašvaldību Champ-sur-Layon, Faveraye-Mâchelles, Faye-d’Anjou, Rablay-sur-Layon un Thouarcé teritorijas), Blaison-Saint-Sulpice (agrākās deleģēto pašvaldību Blaison-Gohier un Saint-Sulpice teritorijas), Bouchemaine, Brissac Loire Aubance (agrākās deleģēto pašvaldību Alleuds, CharcéSaint-Ellier-sur-Aubance, Chemellier, Coutures, Luigné, Saint-Rémy-la-Varenne un Saulgé-l’Hôpital teritorijas), Chalonnes-sur-Loire, Chaudefonds-sur-Layon, Chemillé-enAnjou (agrākās deleģēto pašvaldību Chanzeaux un Valanjou teritorijas), Doué-en-Anjou (Brigné deleģētās komūnas bijusī teritorija), Gennes-Valde-Loire (agrākās deleģēto pašvaldību Chênehutte-TrêvesCunault, Gennes, Grézillé, Saint-Georges-des-Sept-Voies un Le Thoureil teritorijas), LysHaut-Layon (agrākās deleģētās pašvaldības Tigné teritorija), Parnay, Rochefort-sur-Loire, Sainte-Gemmes-sur-Loire, Savennières, Terranjou (agrākās deleģēto pašvaldību Chavagnes, Martigné-Briand un Notre-Dame d’Allençon teritorijas), Tuffalun (agrākās deleģēto pašvaldību AmbillouChâteau, Louerre un Noyant-la-Plaine teritorijas) un Val-du-Layon (agrākās deleģēto pašvaldību Saint-Aubin-de-Luigné un Saint-Lambert-du-Lattay teritorijas).”

Tas ļauj ņemt vērā dažādās pašvaldību apvienošanas, kas notikušas laikā pēc iepriekšējās specifikācijas redakcijas pieņemšanas. Tiešās apkaimes apgabala teritorija [ar tās perimetru] nav grozīta.

Tādēļ vienotais dokuments attiecībā uz papildu nosacījumiem ir grozīts 9. punktā.

3. Agrovides noteikums

1. nodaļas VI iedaļas 2. punktā pievienots šāds teksts: “Rindstarpās obligāti jānodrošina kontrolējama savvaļā saaugušu vai sētu augu sega; ja šādas augu segas nav, operators veic augsnes apstrādi, lai nodrošinātu savvaļas augu augšanas ierobežošanu, vai pamatoti izmanto tādus biokontroles līdzekļus, kurus apstiprinājušas par vīnkopību atbildīgās valsts iestādes. Ja zemesgabalā izmanto biokontroles herbicīdus, citu herbicīdu lietošana ir aizliegta.”

Šis grozījums raksturo izmaiņas pašreizējā operatoru praksē, atbalstot agroekoloģiju visā Anžū vīnkopības apgabalā. Tas apliecina, ka tehniskajos jautājumos arvien vairāk tiek ņemti vērā vidiskie apsvērumi. Atbalstot augu segas izveidi vai mehanizētu ravēšanu, vai pat biokontroles līdzekļu izmantošanu, ķīmisko herbicīdu lietošana tiek samazināta. Šādai herbicīdu lietošanas samazināšanai vajadzētu pastiprināt vīnkopības augšņu aizsardzību un saglabāt to dabiskās funkcijas (auglību, bioloģisko daudzveidību un bioloģisko attīrīšanos), lai uzlabotu vīna kvalitāti un autentiskumu un nostiprinātu teritorijas nozīmību.

Šis grozījums vienoto dokumentu neietekmē.

4. Atļauja sākt ražas novākšanu

1. nodaļas VII iedaļas 1. punktā teikums “Ražas novākšanas sākuma datumu nosaka saskaņā ar Lauku un jūras zvejas kodeksa [code rural et de la pêche maritime] D.645-6. panta noteikumiem.” ir svītrots.

Ražas novākšanas sākuma datuma noteikšana mūsdienās vairs nav nepieciešama, jo operatoriem tagad ir plašs instrumentu klāsts, kas ļauj iespējami precīzi novērtēt vīnogu gatavības pakāpi. Katram operatoram ir dažādas ierīces un aprīkojums – gan individuāls, gan kolektīvs – ar ko var precīzi noteikt optimālo ražas novākšanas sākuma datumu katrā zemesgabalā atbilstoši ražošanas mērķiem.

Šis grozījums vienoto dokumentu neietekmē.

5. Spirta dabiskā minimālā tilpumkoncentrācija

VI iedaļas 2. punkta b) apakšpunktā ir pievienots šāds teikums: “Vīniem, kuriem marķējumā drīkst pievienot norādi “sélection de grains nobles”, spirta dabiskā minimālā tilpumkoncentrācija ir 19 %.”

Grozījuma mērķis ir saskaņot specifikācijā spirta dabisko minimālo tilpumkoncentrāciju, kas iepriekš tur nebija norādīta, ar cukuru satura līmeni (323 g norādei “sélection de grains nobles”).

Šis grozījums vienoto dokumentu neietekmē.

6. Vīna raudzētavas ietilpība

1. nodaļas IX iedaļas 1. punkta c) apakšpunktā teikums “Katra operatora vīna raudzētavas ietilpība vismaz 1,4 reizes pārsniedz vidējo saimniecības ražas apjomu pēdējos piecos gados.” ir aizstāts ar šādu teikumu: “Katra operatora vīna raudzētavas ietilpība vismaz 1,4 reizes pārsniedz vīnā pārstrādāto vīnogu vidējo apjomu pēdējos piecos gados.”

Specifikācijā bija sniegta atsauce nevis uz tilpumietilpību (izsakot hl vai m3), bet uz iznākumu, proti, uz saraudzētā vīna tilpuma attiecību pret ražojošo vīnogulāju platību (izsakot, piemēram, hektolitros uz hektāru, hl/ha). Ierosinātais grozījums ļauj novērst šo neatbilstību apjoma aspektā, neko neizmainot pēc būtības (minimālais rādītājs vienmēr 1,4 reizes pārsniedz to vīnogu vidējo apjomu, kāds saimniecībā pārraudzēts vīnā iepriekšējās sezonās).

Šis grozījums vienoto dokumentu neietekmē.

7. Vīna aprite

Ir svītrots 1. nodaļas IX iedaļas 5. punkta b) apakšpunkts attiecībā uz datumu, kad atļauta vīnu laišana apritē starp apstiprinātiem noliktavu turētājiem.

Šis grozījums vienoto dokumentu neietekmē.

8. Saikne ar ģeogrāfisko apgabalu

Saikne ir pārskatīta, lai atjauninātu attiecīgo pašvaldību skaitu (septiņas, nevis desmit). Attiecībā uz saikni tiek norādīts, ka vidējā temperatūra ir gada vidējā temperatūra.

Tādēļ vienotais dokuments attiecībā uz saikni ir grozīts 8. punktā.

9. Pārejas pasākums

Pārejas pasākums, kas bija minēts specifikācijas XI iedaļas 1. punktā, ir svītrots, jo tā termiņš ir beidzies 2012. gadā.

Šis grozījums vienoto dokumentu neietekmē.

10. Pārejas pasākums

1. nodaļas XI iedaļā ir pievienots šāds teksts: “Noteikumi par pienākumu rindstarpās obligāti nodrošināt kontrolējama savvaļā saaugušu vai sētu augu segu, vai, ja šādas augu segas nav, par pienākumu operatoram veikt augsnes apstrādi, lai nodrošinātu savvaļas augu augšanas ierobežošanu, vai pamatoti izmantot biokontroles līdzekļus, neattiecas uz vīnogulāju zemesgabaliem, kurus apsaimnieko šīs specifikācijas apstiprināšanas dienā un kuros rindstarpu attālums ir mazāks par vai vienāds ar 1,70 metriem.”

Pārejas pasākums ļauj nesodīt to vīndārzu apsaimniekotājus, kuros pašreizējais audzēšanas veids nav pielāgots agrovides noteikumiem. Ļoti blīvos vīnogulājos, kur rindstarpu attālums ir mazāks par vai vienāds ar 1,70 metriem, pastāvīgas zāles segas uzturēšana vai augsnes apstrādes pasākumu veikšana patiešām var radīt tehniskas problēmas (saistībā ar mehanizāciju, aprīkojumu un instrumentiem). Zemos vīnogulājos zālāji palielina arī salnu risku pavasaros. Turklāt augu segas klātbūtne palielina konkurenci vīnogulāju savstarpējo konkurencei ūdens piekļuves ziņā, jo stādījumu biezība ir lielāka. Savukārt attiecībā uz vīnogulājiem, kas tiks iestādīti pēc CDC apstiprināšanas, ir zināms, ka tiem jāatbilst jaunieviestajiem agrovides noteikumiem, neatkarīgi no biezības un rindstarpu attāluma.

Pārejas pasākumi, kuru termiņš ir beidzies, ir svītroti.

Šis grozījums vienoto dokumentu neietekmē.

11. Reģistra kārtošana

2. nodaļas II iedaļas 3. punktā vārds “potenciālais” ir aizstāts ar vārdu “dabiskā”.

Atbilstoši redakcijai, kas tiek izmantota visās Anjou Saumur apgabala specifikācijās, ar vārdiem “spirta dabiskā tilpumkoncentrācija” ir aizstāti vārdi “potenciālais spirta saturs” vai “grādi”. Šie grozījumi padara specifikāciju vieglāk lasāmu. Noteikumi par reģistru kārtošanu ir saskaņoti, lai atvieglotu pārbaužu plāna izstrādi un šo reģistru kontroli.

Šis grozījums vienoto dokumentu neietekmē.

12. Galvenie pārbaudāmie parametri

Ir pārskatīta 3. nodaļa, lai nodrošinātu galveno Anjou Saumur apgabala specifikācijās pārbaudāmo parametru formulējumu saskaņotību.

Šis grozījums vienoto dokumentu neietekmē.

VIENOTS DOKUMENTS

1. Produkta nosaukums

“Coteaux de l’Aubance”

2. Ģeogrāfiskās izcelsmes norādes veids

ACVN – aizsargāts cilmes vietas nosaukums

3. Vīna produktu kategorijas

1. Vīns

4. Vīna vai vīnu apraksts

Nedzirkstoši baltvīni ar cukura atlikumu, iegūti no vīnogām, kas novāktas pēc pārgatavošanās. Tie ir harmoniski, tiem ir baltogu augļu, citrusaugļu un ziedu aromāti, kā arī pārgatavības aromāti – ar tādu pašu saskanību mutē (cukuru bagātīgums, skābenums un struktūrainība). Šo vīnu izturēšana izceļ to izsmalcinātību un daudzveidīgumu.

Vīniem ir šādas īpašības:

spirta dabiskā tilpumkoncentrācija ir vismaz 14 %;

lai varētu izmantot norādi “sélection de grains nobles”, spirta dabiskajai tilpumkoncentrācijai jābūt vismaz 19 %;

fermentējamo cukuru (glikozes un fruktozes) saturs pēc fermentācijas ir augtāks par vai vienāds ar 34 g/l;

kopējais skābums un kopējais sēra dioksīda saturs ir tāds, kāds tas noteikts ar Kopienas tiesību aktiem;

minimālais faktiskais spirta saturs (tilp. %) ir 10, izņemot vīnus, kuru spirta dabiskā tilpumkoncentrācija ir mazāka par 18 %, un tiem ir 11.

Vispārīgie analītiskie parametri Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) 25. Maksimālais kopējais sēra dioksīda saturs (miligramos uz litru)

5. Vīndarības metodes

a. Galvenās vīndarības metodes

Īpašā vīndarības metode

Bagātināšana ir atļauta, ievērojot specifikācijā izklāstītos noteikumus.

Koksnes šķeldas izmantošana ir aizliegta.

Vīni tiek nogatavināti apstākļos, kas norādīti specifikācijā.

Papildus iepriekš izklāstītajiem noteikumiem, vīndarības metožu jomā jāievēro arī attiecīgās saistības, kas minētas Kopienas līmeņa tiesību aktos un Lauku un jūras zvejas kodeksā.

Stādījumu biezība

Audzēšanas prakse

Vīnkoku stādījumu minimālā biezība ir 4000 vīnkoku stādu uz hektāru platības. Šiem vīnkokiem rindstarpu attālums nedrīkst būt lielāks par 2,50 m, bet atstatums starp vienas rindas stādiem nedrīkst būt mazāks par 1 m. Vīnogulāju zemesgabali, kuros stādījumu biezība ir mazāka par 4 000 stādiem uz hektāru, bet lielāka vai vienāda ar 3300 stādiem uz hektāru, novākšanas laikā ir tiesīgi tikt izmantotiem ar šo ACVN apzīmētās produkcijas iegūšanai, ja tiek ievēroti palisāžas noteikumi un specifikācijā paredzētais lapotnes augstums. Šajos vīnogulāju zemesgabalos rindstarpu attālums nedrīkst būt lielāks par 3 m, bet atstatums starp vienas rindas stādiem nedrīkst būt mazāks par 1 m.

Vīnogulāju apgriešana un palisāža

Audzēšanas prakse

Vīnogulājus apgriež ne vēlāk kā 30. aprīlī, veicot jaukta tipa apgriešanu, ar ne vairāk kā 12 vīnstīgu pumpuriem uz katru stādu un ne vairāk kā 4 vīnstīgu pumpuriem uz katru vīnkoku, kas apgriezts, veidojot to garu.

Palisāžā lapotnes augstums ir vismaz 0,6 salīdzinājumā ar rindstarpu attālumiem, bet lapotnes augstumu palisāžā mēra no lapotnes apakšējās robežas, kas atrodas vismaz 0,40 metrus virs zemes, līdz augšējai apgriešanas robežai, kura tiek noteikta vismaz 0,20 metrus virs režģa augšējās stieples.

Vīnogulāju zemesgabali, kuros stādīšanas biezība ir mazāka par 4000 stādiem uz hektāru, bet ir lielāka par vai vienāda ar 3300 stādiem uz hektāru, atbilst arī šādiem iežogošanas noteikumiem: minimālais režģa stabiņu augstums virs zemes ir 1,90 metri; palisāžas režģim ir četri stiepļu līmeņi; augšējās stieples minimālais augstums virs zemes ir 1,85 metri.

Apūdeņošana

Audzēšanas prakse

Apūdeņošana ir aizliegta.

Ražas novākšana

Audzēšanas prakse

Vīnus ražo no vīnogām, kuras novāktas pārgatavībā. Vīniem, kuriem drīkst izmantot norādi “sélection de grains nobles”, turklāt izmanto vīnogas, kurās notiek uzkrāšanās notiek tad, kad tās vēl ir uz koka, “pelēkās puves” iedarbības dēļ.

Vīnogas novāc manuāli, veicot secīgu šķirošanu.

b. Maksimālā ražība

40 hektolitri no hektāra.

6. Noteiktais ģeogrāfiskais apgabals

Visi ražošanas posmi notiek ģeogrāfiskajā apgabalā, kas aptver šādu Meinas un Luāras departamenta komūnu teritoriju, pamatojoties uz 2018. gada oficiālo ģeogrāfisko kodu: Brissac Loire Aubance (agrākās deleģēto pašvaldību Brissac-Quincé, Saint-Saturnin-sur-Loire un Vauchrétien teritorijas), Denée, Les Garennes sur Loire (agrākās deleģēto pašvaldību Juigné-sur-Loire un Saint-Jean-des-Mauvrets teritorijas), Mozé-sur-Louet, Mûrs-Erigné, Saint-Melaine-surAubance un Soulaines-sur-Aubance.

Kartogrāfijas dokumenti, kuros attēlots ģeogrāfiskais apgabals, ir pieejami Valsts izcelsmes un kvalitātes institūta [Institut national de l’origine et de la qualité] tīmekļvietnē.

7. Galvenās vīna vīnogu šķirnes

“Chenin B”

8. Saiknes vai saikņu apraksts

1. Informācija par ģeogrāfisko apgabalu

a) Saiknes veidošanā ietilpstošo dabas faktoru apraksts

Ģeogrāfisko apgabalu raksturo ainava, ko veido daudzi mazi, nolaideni pauguri ar atšķirīgu izvietojumu, to augstums svārstās no 50 līdz 90 metriem virs jūras līmeņa un tie atrodas uz dienvidrietumiem no Anžē [Angers] pilsētas. 2018. gadā apgabals aptvēra septiņu pašvaldību teritoriju; rietumos to ierobežo Obansas [Aubance] upes grīva Luārā, austrumos – krīta perioda plakankalne Parīzes baseina nomalē, ziemeļos – Luāras gultne, bet pie dienvidu robežām – Brisakas [Brissac] un Boljē [Beaulieu] meži.

Obansa ir neliela Luāras pieteka, kas simbolizē šo ģeogrāfisko apgabalu un plūst uz ziemeļiem no savas iztekas līdz Brissac-Quincé pašvaldības teritorijai, kas ir izslavēta ar savu 16. gadsimta pili. Pēc tam tā pagriežas uz ziemeļrietumiem un tek līdz Mûrs-Erigné pašvaldības teritorijai, tad tās gultne virzās paralēli Luāras gultnei, uz dienvidrietumiem no Anžē pilsētas.

Augsnes, kas veidojušās uz Armorikas masīva slānekļa vai slānekļa un smilšakmens cilmieža, kas veido plato, nelielā slīpumā virzās uz Luāras pusi, un visbiežāk tās ir seklas, ar labu siltumapmaiņu, un tām ir raksturīgas niecīgas ūdens rezerves. Ģeogrāfiskā apgabala rietumdaļā retumis sastopami atsegumi, kas radušies no skābām vulkāniskām formācijām (riolītiem) vai bāziskām formācijām (spilītiem), veidojot ļoti oļainas augsnes. Pašvaldībām, kas atrodas ģeogrāfiskā apgabala ziemeļos, ir tāda īpatnība to teritorijā, ka to tās augsnes attīstījušās uz dabiskā slānekļa veidojumiem. Daudzus gadsimtus tie tika izmantoti, lai būvētu māju sienas, veidotu jumtus, pārsegtu grīdas un pat izgatavotu mēbeļu elementus, piemēram, izlietnes, galdus vai kāpnes, tādējādi apliecinot šīs teritorijas unikalitāti. Šie elementi ir plaši sastopami ainavā un arī nosaka vīndārzu identitāti.

Ģeogrāfiskais apgabals ir anklāvs ar retiem nokrišņiem, dienvidvēja [fœhn] ietekmi un pietiekamu aizsardzību pret okeāna mitrumu, ko nodrošina augstais Šoletē [Choletais] un Možas [Mauges] reljefs. Nokrišņu daudzums gadā ir aptuveni 585 milimetri, bet Šoletē tas sasniedz gandrīz 800 milimetrus. Brissac-Quincé pašvaldības teritorijā konstatētie lielumi ir zemākie no visām meteoroloģiskajām stacijām Maine-et-Loire departamentā. Nokrišņu daudzums arī veģetācijas perioda laikā atšķiras par aptuveni 100 milimetriem, salīdzinot ar departamenta pārējo daļu. Gada vidējā temperatūra ir salīdzinoši augsta (ap 12 °C) un par 1 °C augstāka nekā Maine-et-Loire departamentā kopumā. Šā apvidus īpašo mezoklimatu raksturo dienvidu apgabaliem līdzīga flora, un plaši izplatīti ir akmeņozoli un pīnijas.

b) Apraksts par cilvēkfaktoriem, kas nodrošina saikni

Dažām vīnogulāju “Coteaux de l’Aubance” simboliskajām īpašībām ir ļoti sena izcelsme, jau sākot no 16. gadsimta beigām. Šo vīnogulāju identitāte noformējās 19. gadsimta beigās, uzreiz pēc laputs krīzes, kas iznīcināja vairāk nekā trīs ceturtdaļas Anžū vīndārzu. Kaimiņos esošā Lejonas (Layon) reģiona vīnkopji meklēja neskartus zemesgabalus tālāk no saviem vīndārziem un stādīja tradicionālo vīnogu šķirni “Chenin B”. 1922. gadā nosaukums “Coteaux de l’Aubance” pirmo reizi tika minēts ražas deklarācijā, un 1925. gadā tika nodibināta Syndicat des viticulteurs des Coteaux de l’Aubance (Kotodelobansas vīnkopju biedrība). Šīs biedrības statūtos ir noteikts, ka tās darbības mērķis ir: “visā pasaulē darīt zināmus šīs zemes slavenos vīnus, kurus tālās zemēs vēl nepazīst”.

Anžē pilsētas tuvumam ir liela nozīme vīndārzu attīstībā, un Obansas reģions kļūst par piegādes avotu visiem dzērienu mazumtirgotājiem apkārtējās pašvaldībās, jo īpaši Mûrs-Erigné un Saint Mélainesur-Aubance.

Lai gan vēsturiski vīnogas, kas tika novāktas pilngatavībā, tika pārstrādātas sausajos vai pussausajos vīnos, drīzi tika pārņemta kaimiņu prakse no Lejonas reģiona, un vīnkopji ar cukuriem bagātinājušos vīnogu ražu sāka novākt vairākās reizēs un šķiroti, lai iegūtu saldu vīnu.

Pēc tam kontrolētais cilmes vietas nosaukums “Coteaux de l’Aubance” tika atzīts ar 1950. gada 18. februāra dekrētu attiecībā uz baltvīnu, kas pagatavots no vīnogām, kuras novāc pārgatavībā vairākās reizēs un šķiroti. 2009. gadā šie vīndārzi aptvēra 200 hektārus.

2. Informācija par produkta kvalitāti un īpašībām

Šie vīni ir nedzirkstoši baltvīni, kas satur fermentējamus cukurus.

Tie ir viscaur harmoniski vīni. Harmoniju ožas aspektā ļoti bieži raksturo baltogu augļu un citrusaugļu aromāti, kas sajaucas ar ziedu aromātiem un saplūst ar pārgatavības aromātiem, piemēram, žāvētu vai cukurotu augļu aromātiem. Harmonija ir sajūtama arī mutē, un to raksturo cukuru bagātība, skābenums un struktūrainība.

Vīnu izturēšana, kas var ilgt vairākas desmitgades, uzlabo to izsmalcinātību un daudzveidīgumu.

3. Cēloņsakarības

Saistība starp vīndārzu ierīkošanu zemesgabalos, uz kuriem attiecas konkrēto zemesgabalu noteikšana, izpaužas arī praksē, tiem ir raksturīga sekla un akmeņaina augsne, paugurains reljefs ar ļoti lēzenām nogāzēm un Luāras un Obansas tuvums, kas nodrošina “pelēkās puves” izmantošanai labvēlīgu gaisa mitrumu šajā apgabalā, rada ģeogrāfiskajā apgabalā labvēlīgus apstākļus, lai vīnogas varētu novākt pārgatavībā, pēc tam kad tās uz vīnkoka dabiskā veidā uzkrājušas cukurus, ar “pelēko puvi” vai bez tās. Ar šiem faktoriem izskaidrojamas produkta īpašības, kurām cilvēki ir spējuši pielāgot savas vīnkopības metodes. Pārgatavojušos vīnogu ražas novākšana ar rokām vairākās reizēs un šķiroti apliecina to, kādas rūpes tiek veltītas kvalitātei.

9. Būtiski papildu nosacījumi (fasēšana, marķējums, citas prasības)

Marķējums: tradicionālā norāde “Sélection de grains nobles”.

Tiesiskais regulējums:

ES tiesību akti.

Papildu nosacījuma veids:

papildu noteikumi par marķējumu.

Nosacījuma apraksts:

ACVN “Coteaux de l’Aubance” var papildināt ar tradicionālo norādi “sélection de grains nobles” saskaņā ar specifikācijā paredzētajiem noteikumiem. Vīniem, uz kuriem attiecas norāde “sélection de grains nobles”, obligāti norāda arī ražas novākšanas gadu.

Marķējums: neobligātās norādes.

Tiesiskais regulējums:

valsts tiesību akti.

Papildu nosacījuma veids:

papildu noteikumi par marķējumu.

Nosacījuma apraksts:

visas neobligātās norādes marķējumā atveido ar rakstzīmēm, kuru lielums gan augstumā, gan platumā nepārsniedz divkāršu to rakstzīmju lielumu, kuras tiek izmantotas kontrolētā cilmes vietas nosaukuma atveidei.

Marķējums: ģeogrāfiskais nosaukums “Val de Loire”.

Tiesiskais regulējums:

valsts tiesību akti.

Papildu nosacījuma veids:

papildu noteikumi par marķējumu.

Nosacījuma apraksts:

Kontrolēto cilmes vietas nosaukumu var papildināt ar ģeogrāfisko nosaukumu “Val de Loire” (Luāras ieleja) saskaņā ar noteikumiem, kas attiecībā uz šā ģeogrāfiskā nosaukuma izmantošanu ir paredzēti specifikācijā. Ģeogrāfiskā nosaukuma “Val de Loire” rakstzīmju lielums ne augstumā, ne platumā nepārsniedz divas trešdaļas no to rakstzīmju lieluma, ar kurām atveido kontrolēto cilmes vietas nosaukumu.

Marķējums: mazākas ģeogrāfiskās vienības norādīšana.

Tiesiskais regulējums:

valsts tiesību akti.

Papildu nosacījuma veids:

papildu noteikumi par marķējumu.

Nosacījuma apraksts:

To vīnu marķējumā, kurus drīkst apzīmēt ar šo attiecas kontrolēto cilmes vietas nosaukumu, var norādīt mazākās ģeogrāfiskās vienības nosaukumu, ar nosacījumu, ka: – tā ir kadastrā reģistrēta vieta; – šis nosaukums ir ierakstīts ražas deklarācijā. Kadastrā reģistrētās vietas nosaukuma rakstzīmju lielums ne augstumā, ne platumā nepārsniedz pusi no to rakstzīmju lieluma, ar kurām atveido kontrolēto cilmes vietas nosaukumu.

Tiešās apkaimes apgabals

Tiesiskais regulējums:

ES tiesību akti.

Papildu nosacījuma veids:

atkāpe attiecībā uz ražošanu noteiktajā ģeogrāfiskajā apgabalā.

Nosacījuma apraksts:

Tiešās apkaimes apgabalu, kas noteikts, paredzot atkāpi attiecībā uz vinifikāciju, gatavošanu un kopšanu, pamatojoties uz 2018. gada oficiālo ģeogrāfisko kodu, veido šādu Maine-et-Loire departamenta pašvaldību teritorija:

Aubigné-sur-Layon, Beaulieu-sur-Layon, Bellevigne-en-Layon (agrākās deleģēto pašvaldību Champ-sur-Layon, Faveraye-Mâchelles, Faye-d’Anjou, Rablay-sur-Layon un Thouarcé teritorijas), Blaison-Saint-Sulpice (agrākās deleģēto pašvaldību Blaison-Gohier un Saint-Sulpice teritorijas), Bouchemaine, Brissac Loire Aubance (agrākās deleģēto pašvaldību Alleuds, CharcéSaint-Ellier-sur-Aubance, Chemellier, Coutures, Luigné, Saint-Rémy-la-Varenne un Saulgé-l’Hôpital teritorijas), Chalonnes-sur-Loire, Chaudefonds-sur-Layon, Chemillé-enAnjou (agrākās deleģēto pašvaldību Chanzeaux un Valanjou teritorijas), Doué-en-Anjou (Brigné deleģētās komūnas bijusī teritorija), Gennes-Valde-Loire (agrākās deleģēto pašvaldību Chênehutte-TrêvesCunault, Gennes, Grézillé, Saint-Georges-des-Sept-Voies un Le Thoureil teritorijas), LysHaut-Layon (agrākās deleģētās pašvaldības Tigné teritorija), Parnay, Rochefort-sur-Loire, Sainte-Gemmes-sur-Loire, Savennières, Terranjou (agrākās deleģēto pašvaldību Chavagnes, Martigné-Briand un Notre-Dame d’Allençon teritorijas), Tuffalun (agrākās deleģēto pašvaldību AmbillouChâteau, Louerre un Noyant-la-Plaine teritorijas) un Val-du-Layon (agrākās deleģēto pašvaldību Saint-Aubin-de-Luigné un Saint-Lambert-du-Lattay teritorijas).

Saite uz specifikāciju

https://info.agriculture.gouv.fr/gedei/site/bo-agri/document_administratif-1a1bfb71-a600-4f19-b01a-1149e052fe98

(1) OV L 9, 11.1.2019., 2. lpp.